สาวเมียนมา ถูกฆ่าปาดคอ ท่อนล่างเปลือย ทิ้งศพในท่อ ย่านสุขุมวิท77
พบศพสาวเมียนมา วัย 25 ปี ถูกฆ่าปาดคอ สภาพท่อนล่างเปลือย ทิ้งศพลงในท่อน้ำทิ้ง บริเวณถนนสุขุมวิท77 ตร.เร่งสอบ เบื้องต้นไม่สามารถระบุได้ว่าถูกข่มขืนหรือไม่ ขณะที่น้องสาวผู้ตาย ยืนยันพี่มีอาการทางประสาท ชอบดื่มสุรา ไม่มีที่อยู่เป็นหลักแหล่ง  ,วันที่ 16 ส.ค. เมื่อเวลา 22.00 น. ร.ต.อ.อุเทน พรับพริ้ม รองสว.(สอบสวน) สน.ประเวศ รับแจ้งเหตุ หญิงสาวถูกฆ่าปาดคอทิ้งศพลงในท่อ บริเวณถนนสุขุมวิท77(อ่อนนุช-ลาดกระบัง) แขวง-เขตประเวศ จึงรายงานให้ผู้บังคับบัญชาทราบ แล้วไปตรวจสอบพร้อมเจ้าหน้าที่ฝ่ายสืบสวน เจ้าหน้าที่กองพิสูจน์หลักฐาน แพทย์นิติเวช รพ.ตำรวจ และหน่วยกู้ภัยมูลนิธิร่วมกตัญญู,ที่เกิดเหตุ อยู่ริมถนนอ่อนนุช-ลาดกระบัง ขาออก สะพานข้ามคลองประเวศบุรีรมย์ พบศพหญิงสาว อายุ ประมาณ 25 ปี ผมสั้น ลอยอยู่ในท่อน้ำทิ้งใต้สะพานดังกล่าว สภาพมีบาดแผลถูกของมีคมปาดเข้าที่ลำคอ และมีบาดแผลใต้ราวนมซ้าย สวมเสื้อยืดสีส้ม กางเกงขาสั้นสีเขียว ถูกถลกลงมา สภาพท่อนล่างเปลือยเปล่า,จากการสอบสวน น.ส.แป้ง อายุ 20 ปี น้องสาวผู้เสียชีวิต ยืนยันว่า ผู้เสียชีวิตเป็นชาวเมียนมา ทราบชื่อ น.ส.ทูน อายุ 25 ปี เป็นทอม มีอาการทางประสาท ก่อนหน้านี้เมื่อประมาณปีที่แล้วได้เลิกกับแฟนสาว และออกจากบ้านที่พัก ย่านอ่อนนุช 86 เพราะแม่ไม่ให้อยู่ด้วย ชอบดื่มสุรา ที่เจอเมื่อเดือนที่แล้ว พี่สาวไม่มีที่อยู่เป็นหลักแหล่ง ชอบเดินพูดคนเดียวว่า มีคนจะทำร้ายตัวเอง และไม่มีที่ใดรับเข้าทำงาน ล่าสุด พบผู้ตายเดินอยู่บริเวณที่พัก เมื่อช่วงเย็นของ วันที่13 ส.ค. โดยเดินไปกับผู้ชายคนหนึ่ง สัญชาติพม่า ลักษณะผิวคล้ำ สูงประมาณ 170 ซม. ผมยาวสีออกแดง เดินไปออกไปทางหน้าปากซอยก่อนจะหายตัวไป,ด้านพล.ต.ต.นันทชาติ เปิดเผยว่า เบื้องต้น ยังไม่ทราบสาเหตุว่า ถูกฆ่าตาย เพราะเหตุใด ยังระบุไม่ได้ว่า ผู้ต้องหา มีกี่คน และยังไม่สามารถระบุได้ว่า ผู้ตายถูกข่มขืนหรือไม่ ต้องทำการส่งศพเพื่อผ่าพิสูจน์ก่อน ซึ่งตอนนี้ยังไม่มีผู้ต้องสงสัย ส่วนผู้พบศพคนแรก ขณะนี้อยู่ระหว่างควบคุมตัวมาสอบสวน เพื่อสอบถามว่า ทำไมถึงไปเจอศพได้ เนื่องจากตรงนั้นเป็นจุดอับสายตาและผู้คน อีกทั้งจุดที่พบศพนั้น อาจเป็นจุดที่นำศพมาทิ้ง หรืออาจถูกฆ่ามาจากที่อื่นแล้วนำศพมาทิ้งนั้น อยู่ระหว่างการสืบสวน รายงานข่าวแจ้งว่า ขณะนี้ลักษณะชายต้องสงสัยที่พยานให้ข้อมูลไว้ ทราบว่า ชื่อนายติณ เป็นชาวพม่า และได้หลบหนีออกจากพื้นที่ ซึ่งขณะนี้เจ้าหน้าที่อยู่ระหว่างการติดตามตัว เบื้องต้น ยังไม่ได้สามารถระบุได้ว่า ผู้ตายถูกข่มขืน หรือไม่ ต้องรอผลตรวจจากทางแพทย์และกองพิสูจน์หลักฐานยืนยันเสียก่อน.
พบศพสาวเมียนมา วัย 25 ปี ถูกฆ่าปาดคอ สภาพท่อนล่างเปลือย ทิ้งศพลงในท่อ บริเวณถนนสุขุมวิท77 ตร.เร่งสอบ เบื้องต้นไม่สามารถระบุได้ว่าถูกข่มขืนหรือไม่ ขณะที่น้องสาวผู้ตาย ยืนยันพี่มีอาการทางประสาท ชอบดื่มสุรา ไม่มีที่อยู่
สาวเมียนมา,ฆ่าปาดคอ,ทิ้งศพลงในท่อน้ำทิ้ง,สุขุมวิท 77,สน.ประเวศ,ข่าวทั่วไป